Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: védett természeti területet tartalmaz. A 2007. évi LXXXII. törvény alapján minden, 1989. október 23-át megelõzõen
Paragraph Index: 551

védett természeti területet tartalmaz. A 2007. évi LXXXII. törvény alapján minden, 1989. október 23-át megelõzõen létesített helyi jelentõségû védett természeti terület védettségét önkormányzati rendeleti formában meg kellett erõsíteni, 2008. január 1-jei hatálybalépéssel. Ez a feladat 461 település 727 helyi jelentõségû védett természeti területét érintette. Ehhez kapcsolódóan a KvVM megkezdte a helyi jelentõségû védett természeti területekkel kapcsolatos nyilvántartásának teljes felülvizsgálatát és az adatoknak a Természetvédelmi Információs Rendszerbe történõ bevitelét. Ennek eredményeképpen 2008 végéig Budapest és 11 megye helyi jelentõségû védett természeti területeinek aktualizált nyilvántartása található meg a www.termeszetvedelem.hu oldalon. Feladatok A 2009–2014 közötti idõszak feladata a helyi jelentõségû védett természeti területekrõl vezetett nyilvántartás felülvizsgálatának befejezése. Ehhez elengedhetetlen az érintett önkormányzatokkal a folyamatos kapcsolattartás, a védettségrõl rendelkezõ hatályos normatívák beszerzése. Az aktuális adatok folyamatosan feltöltésre kerülnek a www.termeszetvedelem.hu oldalra is a minél szélesebb körû megismerhetõség érdekében. További feladat a helyi védettséget határidõben meg nem erõsítõ települési önkormányzatokkal együttmûködve az érintett területek újbóli védetté nyilvánítása. Az idõszak további célkitûzése egy tematikus digitális adatbázis összeállítása, amely a helyi védettséget megállapító települési önkormányzati rendeleteket tartalmazza 11.2.3 Natura 2000 területek nyilvántartása, adatbázisa A Natura 2000 területek kiterjedését, határait, a kijelölésük alapjául szolgáló fajok állományadatait és a területekre vonatkozó egyéb adatokat az Európai Bizottság által elfogadott módon (a Bizottság 97/266/EK számú határozata (1996. december 18.) a Natura 2000 keretében javasolt területek adatszolgáltatási ûrlapjáról), az általuk meghatározott adatbázisrendszerben („Natura 2000 adatbázis”) jelentette be hivatalosan Magyarország 2004-ben, mintegy 11 000 oldal terjedelemben. Az adatokat a Természetvédelmi Információs Rendszer is tartalmazza, különös tekintettel arra, hogy a hatósági munka során az egyes területek kijelölésekor figyelembe vett fajok természetvédelmi helyzetére tekintettel kell a hatósági döntést meghozni. Az élõhelyvédelmi irányelv 17. cikke szerinti hatévente esedékes tagállami jelentés 2007 októberében, 46 közösségi jelentõségû élõhely-típusra és 211 fajra elkészült, mintegy 1000 oldal terjedelemben. Feladatok Az Európai Bizottság részére megküldött Natura 2000 adatbázis rendszeres, – a Bizottság útmutatása alapján legalább 6 évenkénti – aktualizálása szükséges. Az európai közösségi jelentõségû természetvédelmi rendeltetésû területekkel

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes